cyanic-selkie/wikianc huggingface dataset:
Asunnan liikennepaikka
Asunnan asema-alueen hyvin säilyneeseen ja yhtenäiseen rakennuskokonaisuuteen kuuluu pysäkkirakennus, tavaramakasiini, vahtitupa, talousrakennuksia, kellari ja sauna. Alueella on myös komeaa puustoa. Radan eteläpuolella on Asunnanjärvi ja siellä on pumppuaseman hoitajan asunto, joka on kesäasuntona. Kauempana asemasta on vesitorni. Aseman läheinen rautatiesilta on vuodelta 1924. Alue on kuulunut suojelusopimuksella säilytettäviin asemiin vuodesta 1998 ja se on nykyisin luokiteltu valtakunnallisesti merkittäväksi rakennetuksi kulttuuriympäristöksi. Vuonna 2008 tehdyssä selvityksessä todettiin, että rakennuksia on äskettäin kunnostettu ja ne ovat hyvässä kunnossa. Asema on poistunut asemakäytöstä ja on nykyisin asuinkäytössä.
Historia
Asunta avattiin liikenteelle 1. marraskuuta 1897. Vuosina 1895–1897 rakennettu asemarakennus tehtiin Bruno Granholmin suunnitteleman pysäkin tyyppipiirustuksen mukaan. Rakennusta laajennettiin vuonna 1900. Asunnan ratapihaa laajennettiin rataosan uudelleenrakentamisen yhteydessä 1920-luvulla. Vuonna 1924 Asuntaan rakennettiin pumppuhuone sekä uusi vesitorni ja vanha vesitorni purettiin. Asunta alennettiin laiturivaihteeksi 1976 ja muutettiin miehittämättömäksi vuonna 1987. Henkilöliikenne lakkautettiin 3. kesäkuuta 1983 ja liikennepaikka lakkautettiin lopullisesti 2. kesäkuuta 1984. Asunnan asemarakennus myytiin Keuruun kaupungille 1998. Muut rakennukset siirtyivät Senaatti-kiinteistöjen omistukseen vuonna 2007.
Biotekniikan instituutti
thumb|Biotekniikan instituutti sijaitsee Biokeskuksessa [[Viikin tiedepuisto|Viikin kampuksella.]] Biotekniikan instituutti on Helsingin yliopiston kansainvälinen tutkimuslaitos, joka sijaitsee Helsingissä Viikin kampuksella. Biotekniikan instituutin tehtävä on edistää biotieteiden perustutkimusta ihmisten ja ympäristön hyväksi.
Biotekniikan instituutti perustettiin 1989 Helsingin yliopiston ja opetus- ja kulttuuriministeriön yhteishankkeena. Biotekniikan instituutti aloitti toimintansa väliaikaisissa tiloissa Pitäjänmäellä ja siirtyi Viikin biokeskukseen 1996. Vuodesta 2017 alkaen Biotekniikan instituutti on ollut osa Helsinki Institute of Life Science (HiLIFE) -yksikköä.
Instituutin johtaja on professori Juha Huiskonen, joka aloitti tehtävässä syyskuussa 2020. Tätä ennen instituutin johtajina ovat toimineet Mart Saarma (1990–2008), Tomi Mäkelä (2009–2015), Howy Jacobs (2015–2017) ja Olli Silvennoinen (2018–2019). Silvennoinen jätti Biotekniikan instituutin johtajan toimen siirtyessään HiLIFE-yksikön johtajaksi. Biotekniikan instituutin perustamisvaiheessa virkaa toimittavana johtajana toimi Helge Gyllenberg (1989–1990). Virkaa toimittavina johtajina ovat toimineet myös Irma Thesleff (2009) ja Marja Mikkola (2019–2020).
Orihime Inoue
Orihime Inoue (井上織姫,) on kuvitteellinen henkilö manga- ja animesarjassa Bleach. Hän on rakastunut sarjan päähenkilöön, luokkatoveriinsa Ichigo Kurosakiin.
Vuonna 2006 tunnetuksi internet-ilmiöksi muodostuneessa animaatiovideossa Orihime Inoue on yhdistetty suomalaiseen kansanmusiikkiyhtye Loituman esittämään Ievan polkka -kansanlauluun. Videossa toistuvat viisi kuvaa, joissa Orihime Inoue pyörittää talvisipulia ja näyttää laulavan laulun kertosäettä. Englannin kielellä video tunnetaan nimellä ”Loituma Girl”.
Tausta
Orihimen isoveljen sanojen mukaan "hänen äitinsä oli lutka" ja isä käyttäytyi väkivaltaisesti lapsiaan kohtaan, kunnes veli tuli täysi-ikäiseksi ja muutti pois ottaen Orihimen mukaansa. Sisarukset elivät yhdessä, kunnes veli kuoli Orihimen ollessa noin 10-vuotias. Orihime asui yksin, kunnes tapasi Tatsuki Arisawan, joka suostutteli hänet aloittamaan lukio-opinnot. Ajan myötä Orihime pääsi veljensä kuolemasta yli.
Muuta
Orihimen veljen haamusta tulee hollow, joka hyökkää Orihimen kimppuun raivoissaan siitä, että tämä lopetti hänen suremisensa. Ichigo ja Rukia Kuchiki onnistuvat kuitenkin suojelemaan Orihimeä. Ichigon ollessa alakynnessä Orihime alkaa rauhoitella veljeään ja kertoo hänelle, ettei ollut lopettanut suremista, vaan suri yhä sisäisesti. Sen seurauksena veljen hollow-naamio murtui ja hän lävisti itsensä Ichigon zanpakutō-miekalla lähettäen näin itsensä Soul Societyyn. Orihime on rakastanut Kurosaki Ichigoa koko ikänsä, mutta koska Ichigo ei edes huomaa Orihimeä, hän purkaa tunteitansa Matsumotolle.
Ricardo Fuller
Ricardo Dwayne Fuller (s. 31. lokakuuta 1979 Kingston) on jamaikalainen jalkapallohyökkääjä. Hän edustaa Englannin Valioliigassa pelaavaa Stoke Cityä sekä Jamaikan maajoukkuetta.
Ura
Fuller aloitti uransa jamaikalaisessa Tivoli Gardensissa, josta hän siirtyi helmikuussa 2001 englantilaiseen Crystal Palaceen, joka pelasi Englannin 1. divisioonassa. Hän ei saanut seurassa kunnolla peliaikaa ja palasi takaisin Jamaikaan. Tämän jälkeen Fuller siirtyi lainasopimuksella Skotlannin pääsarjaan, Heartsiin, jossa hän teki 27 ottelussa kahdeksan maalia. Kesäkuussa 2002 Fuller siirtyi 500 000 punnan siirtokorvausta vastaan Preston North Endiin.
Fuller pelasi seurassa kaksi kokonaista kautta, jolloin hän teki paljon maaleja. Kaudeksi 2004–2005 hän teki sopimuksen Valioliigassa pelaavan Portsmouthin kanssa. Sopimusta vaikeuttivat polvivammat. Fuller teki ensimmäisen maalinsa syyskuussa Crystal Palacea vastaan, mutta tämä oli hänen ainoa maali 31 liigaottelussa.
Heinäkuussa 2005 Fuller teki sopimuksen Southamptonin kanssa. Hänet lainattiin helmikuussa 2006 Ipswich Towniin, jossa hän viimeisteli kolmessa ottelussa kaksi maalia. Tämän jälkeen hän siirtyi Stoke Cityyn, joka pelasi Mestaruussarjassa. Kaudella 2008–2009 Fuller palasi Valioliigaan. Hän teki ensimmäisen maalinsa Stokessa kauden avauksessa Bolton Wanderersia vastaan. Hänen maalinsa Aston Villaa vastaan valittiin elokuun maaliksi. Fuller viimeisteli 34 ottelussa oivat 11 liigamaalia.
Maajoukkueura
Fuller edustaa myös Jamaikan maajoukkuetta, jossa hän on pelannut vuodesta 1999 lähtien. Hän kuuluu joukkueen runkopelaajiin. Hänellä on tilillään 60 A-maaottelua, joissa hän on viimeistellyt 11 maalia. Hän on edustanut maataan arvoturnauksissa vuosien 2005 ja 2009 CONCACAF Gold Cupeissa. Fuller on edustanut Jamaikaa myös vuosien 2002, 2006 ja 2010 MM-kisojen karsinnoissa, mutta maa ei ole selviytynyt lopputurnaukseen asti.
Roundhouse Studios
Roundhouse Studios oli Lontoossa, Britanniassa sijainnut musiikkistudio. Sen perusti vuonna 1975 Uriah Heep -yhtyeen tuottajana tunnettu Gerry Bron. Studio toimi alun perin toimistorakennuksen kellarissa Chalk Farmissa. Yritys ajautui kuitenkin ongelmiin 1980-luvun lopulla, jolloin se ensin muutti halvempien vuokrien perässä Hatton Gardeniin, mutta lopetti myöhemmin kokonaan toimintansa.
Kupittaan Savi
thumb|Kupittaan saviradan kuljetuskalustoa vuonna 1960. Kupittaan Savi oli vuonna 1921 Turussa perustettu tiili- ja keramiikka-alan yritys. Yhtiön tuotevalikoimaan kuului tiilien ja laattojen lisäksi myös keraamisia käyttö- ja koriste-esineitä. Yhtiö ajautui konkurssiin vuonna 1969.
Kupittaan Saven tunnetuimpiin malleihin kuuluvat muun muassa Matti ja Maija -veistokset ja Pyykkärit-sarja. Yhtiön tuotteita palkittiin muun muassa Pariisin maailmannäyttelyssä vuonna 1937 ja Milanon triennaalissa.
Kupittaan Saven tehdas sijaitsi nykyisen TYKSin T-sairaalan tienoilla Itäharjun kaupunginosassa. Paikalla on harjoitettu keramiikka-alan toimintaa jo 1700-luvulta lukien. Yhtiöllä oli myös oma rautatie, Kupittaan savirata, saven kuljettamiseen Halisista Aurajoen rannalta tehtaalle.
Vanhemmat Kupittaan saven tuotteet voi tunnistaa massaleimoista KS, Made in Finland tai Kupittaa. Viisikymmentäluvulla suosittiin myös tussisigneerausta, jossa oli suunnittelijan nimikirjaimet. Viisikymmentäluvulla ja sen jälkeen tuotteista löytyi myös kultainen Kupittaan tarra ns. Piispa Henrik -kuviolla.
Christian Tourret
Christian Tourret (s. 20. syyskuuta 1946 Meudon-la-Forêt, Hauts-de-Seine, Ranska) on entinen ranskalainen yleisurheilija, jonka päälaji oli pituushyppy.
Tourret sijoittui Ateenan EM-kilpailuissa 1969 pituushypyssä kolmesta ranskalaisesta heikoimpana yhdeksänneksi tuloksella 782 cm. Hän sijoittui yhdeksänneksi myös Helsingin EM-kilpailuissa 1971 tuloksella 774 cm; karsinnassa hän hyppäsi tuloksen 782 cm. Münchenin 1972 olympialaisissa Tourret sai karsinnassa tuloksen 755 cm eikä selviytynyt loppukilpailuun. Sisäratojen EM-kilpailuissa hän sijoittui yhdeksänneksi tuloksella 766 cm Wienin kisoissa 1970.
Säästökuoppa
Säästökuoppa on pohjoissuomalainen halpakauppaketju, jolla on kolme myymälää. Ketjun asiakaslupaus on Valtavat valikoimat - halvat hinnat. Liikevaihto on noin 13 miljoonaa euroa.
Joulukuussa 2018 uutisoitiin Tokmannin ostaneen Lapista neljä myymälää, joihin kuuluu Sodankylässä sijaitseva Säästökuopan myymälä. Vuonna 2005 Tokmanni on hankkinut omistukseensa Oulussa ja Keminmaassa toimineen Säästökuoppa Oy:n liiketoiminnan.
Tavaratalot
Säästökuoppa-tavarataloja vuonna 2014 oli kolme. {|
Tuotevalikoima
Säästökuoppa myy tavarataloissaan muun muassa seuraavien tuoteryhmien tuotteita:
Viinikivi
Viinikivi on valkoista jauhetta, kaliumvetytartraattia (KOOC-CH(OH)-CH(OH)COOH). Sitä on monissa kasveissa, varsinkin viinirypälemehussa. Se kiteytyy, kun se saavuttaa liuoksessa (viinissä) kylläisyyspisteensä. Aine ei aiheuta sinänsä terveysvaaraa, eikä se ole viinin virhe vaan luonnollinen osa, jota syntyy varsinkin, jos rypälemehua tai viiniä säilytetään viileässä.
Sisäänkasvanut kynsi
thumb|oikea|Sisäänkasvanut kynsi. Sisäänkasvanut kynsi (onykokryptoosi) on yleinen kynsien tauti. Se on usein kivulias tila, jossa kynsi kasvaa niin, että se osuu yhteen tai molempiin kynnen reunuksiin eli kynsivalliin. Vaikka sisäänkasvaneita kynsiä voi esiintyä sekä käsien että jalkojen kynsissä, niitä esiintyy yleisimmin varpaankynsissä (eli jaloissa), ja ne aiheuttavat suurimmaksi osaksi ongelmia isovarpaassa.
Viinikivi
Viinikiveä voi Suomessa ostaa joistain ruokakaupoista. Toisin paikoin maailmassa se on normaali aine ruoanlaitossa. Sitä käytetään kermavaahdoissa ja marengeissa stabilointiaineena ja ruokasoodan kanssa taikinan kohotusaineena. Sitä käytetään myös värjäyksessä peitta-aineena.
Viinikivi liukenee heikosti laimeaan alkoholiin.
Sisäänkasvanut kynsi
Merkit ja oireet
pienoiskuva| Sisäänkasvanut kynsi isovarpaassa Sisäänkasvaneen kynnen oireisiin kuuluu kipu kynnen reunuksilla (johtuen hypergranulaatiosta, joka tapahtuu edellä mainittujen reunojen ympärillä), kivun paheneminen käytettäessä tiukkoja jalkineita ja herkkyys kaikenlaiselle paineelle, jopa lakanoiden painolle. Vaurioituneen varpaan osuminen johonkin voi tuottaa terävää ja raastavaa kipua, kun kynsi puhkaisee kudosta entisestään. Sisäänkasvanut kynsi tulehtuu helposti ellei alueen puhtaana pitämisessä käytetä erityistä huolellisuutta. Merkkejä infektiosta ovat punoitus ja turvotus kynnen ympärillä, mädän tihkuminen ja vetinen erite, jossa on myös hiven verta. Tärkein oire on turvotus kynnen tyvessä ongelmaisella puolella (tai molemmilla puolilla).
Syyt
Pääasiallinen onykosryptoosin tekijä on jalkineet, erityisesti huonosti istuvat kengät, joissa ei ole riittävästi tilaa varpaille, ja tiukat sukat, jotka painavat jalkaa ylhäältä tai sivulta. Muita syitä voivat olla umpinaisten kenkien aiheuttama kosteus, joka pehmentää kynsilevyä ja aiheuttaa turvotusta epidermaalisessa keratiinissa (joka aiheuttaa ajan kuluessa pysyvää kupertumista), perinnöllinen taipumus, vamma ja sairaudet. Kynsien virheellinen leikkaustapa voi saada kynnen läpäisemään sivulla olevan ihon riippumatta siitä, onko kynsi todella "sisäänkasvanut". Kynsi taipuu sisään tai ylöspäin sen leikkauskulmasta riippuen. Jos leikkausväline, kuten sakset, on asennossa, jossa alempi terä on lähempänä varvasta kuin ylempi terä, varpaankynellä on taipumus kasvaa ylöspäin ja päinvastoin. Yläkulmat kääntyvät helpommin kuin kynnen kärjen keskiosa. Leikkausvälineen pitäminen samassa kulmassa kaikille kynsille voi aiheuttaa edellä mainitun tilan; kun kynsi kääntyy lähemmäksi ihoa, on vaikeampi sovittaa välineen alempi terä oikeaan asentoon kynnen alle. Kynttä leikatessa ei ole tärkeää vain oikea kulma, vaan myös kuinka lyhyeksi se leikataan. Leikkaus lyhyemmäksi taivuttaa kynttä enemmän, ellei leikkaus ole tasainen kynnen ylä- ja alaosassa. pienoiskuva|500x500px| Yksinkertainen esittely sisäänkasvaneiden kynsien muodostumisesta. Syitä voivat olla:
Ennaltaehkäisy
Yleisimmin ongelmaa on isovarpaissa, mutta ongelmaa voi esiintyä missä tahansa kynnessä. Sisäänkasvaneet kynnet voidaan välttää leikkaamalla kynnet suoraan; ei kaaren mukaisesti, ei liian lyhyeksi eikä lyhyemmäksi kuin kynnen ympärillä oleva iho. Jalkineet, jotka ovat liian pieniä tai liian kapeita tai liian matalia varpaista, pahentavat varpaan kynsiin liittyviä ongelmia. Terävät kulmat kengissä voivat olla epämukavia ja aiheuttaa sukkien takertumista. Oikeanlainen leikkaus jättää kynnen etureunan vapaaksi kudoksesta ja estää sitä kasvamasta varpaan. Kulman viilaaminen on kohtuullista. Jotkut kynnet vaativat kulmien leikkaamista hyvin läheltä tyveä sisäänkasvavien reunojen poistamiseksi; tämä tehdään usein jalkaterapeutin toimesta. Sisäänkasvaneet varpaankynnet voivat johtua loukkaantumisesta, tavallisesti vammasta, jossa kudos on puristetunut kynttä vasten aiheuttaen pienen haavan, joka turpoaa. Kynsivamma voi aiheuttaa kynnen epänormaalia kasvua, jolloin kynnestä tulee normaalia leveämpi tai paksumpi tai jopa kohonnut tai vino.
Hoito
Sisäänkasvaneen varpaankynnen käsittely riippuu osittain sen vakavuudesta.
Perinteinen hoito
Lieviä tai kohtalaisia tapauksia hoidetaan usein konservatiivisesti lämpimällä vedellä ja epsom-suolaliuoksilla, antibakteerisilla voiteilla ja hammaslankaa käyttämällä. Jos konservatiivinen hoito ei onnistu tai jos ongelma on vaikea, on olemassa tehokkaampia menetelmiä.
Leikkaus
Sisäänkasvanneen kynnen kirurgisen hoidon suorittaa jalkoihin eli podiatriaan erikoistunut lääkäri. Tämä tyypillisesti vaatii paikallispuudutusta ja erityisiä kirurgisia instrumentteja. Kirurginen lähestymistapa on kynsilevyn sisäänkasvaneen osan poistaminen. Jos sisäänkasvanut varpaankynsi toistuu käsittelystä huolimatta, kynnen sivut voidaan poistaa kemikaaleilla tai leikkauksella.
Muut hoitomenetelmät
Jousimenetelmä toimii nostamalla varpaankynnen sivuja varovasti, joka ajan myötä opettaa kynnen kasvamaan tasaisempaan muotoon. Tähän menetelmään tarvitaan yksi täysi kynnen kasvusykli tai noin 18 kuukautta.
Uusin hoitotapa on kynnen kasvua muotoileva komposiitti. Tämä Onyfix-menetelmä on täysin kivuton, sopii diabeetikoille ja kynsisienille ja usein kertahoito riittää.
Diabeetikoissa, joiden on vältettävä leikkausta mahdollisuuksien mukaan, muiden menetelmien on todettu olevan tehokkaita tarjoamaan välitöntä ja pitkäaikaista helpotusta.
Lähteet
<references group="" responsive="1">
Christian Finnegan
thumb|right|Christian Finnegan Fletcher Christian Finnegan (s. 1973) on yhdysvaltalainen näyttelijä ja koomikko.
Dauphinin rautatieasema
Dauphinin rautatieasema on Dauphinin kaupungissa Manitobassa Kanadassa sijaitseva Canadian National Railwayn rautatieliikennepaikka. Dauphinin kaupungin omistuksessa oleva vuonna 1912 valmistunut asemarakennus luokiteltiin provinssin sadanneksi perintökohteeksi vuonna 1998, ja kansalliseksi perinneasemaksi vuonna 1990.
Asemalla pysähtyvät VIA Railin Winnipegin ja Churchillin välillä liikennöimät Hudson Bay -henkilöjunat. Asemalla ei ole lipunmyyntiä eikä muita palveluja.
Dauphinin rautatieasema avattiin liikenteelle vuonna 1896, kun Lake Manitoba Railway and Canal Companyn rakentama rautatieosuus Gladstonesta Dauphiniin valmistui. Vuonna 1899 yhtiö vaihtoi nimekseen Canadian Northern Railway, ja se fuusioitui Canadian National Railwayn kanssa vuonna 1923.
Jack Bristow
Jonathan ”Jack” Donahue Bristow on kuvitteellinen hahmo yhdysvaltalaisessa televisiosarjassa Alias. Hän on päähenkilö Sydney Bristow’n isä. Häntä esittää näyttelijä Victor Garber.
Hahmon kuvaus
Jack on hyvin pokerinaamainen, suorastaan kylmä, laskelmoiva ja erittäin hyvä strategisti. Hän on peliteorian asiantuntija ja on toiminut CIA:ssa vuodesta 1970. Vuonna 1991 hän siirtyi SD-6:n palvelukseen Arvin Sloanen rinnalla, mutta toimi oikeasti koko ajan CIA:n hyväksi. Jack puhuu englannin lisäksi venäjää, arabiaa, espanjaa ja kiinaa.
Taustaa
Jonathan "Jack" Donahue Bristow syntyi Londonissa Kanadassa. Myöhemmällä iällä hän aloitti työt CIA:n palveluksessa. Hän meni naimisiin Laura Bristow'n kanssa ja he saivat tyttären, Sydneyn. Todellisuudessa Laura oli KGB:n lähettämä vakooja Irina Derevko, jonka tehtävänä oli varastaa salaisia CIA:n tietoja, jotka eritoteen koskivat Projekti Joulua. Projekti Joulu koulutti lapsille agenttipohjan, jotta heidät voitaisiin rekrytoida tulevaisuudessa.
Masanobu Andō
Andō voitti vuonna 1996 toisesta elokuvastaan, Takeshi Kitanon ohjaamasta elokuvasta Kids Return, Japanin parhaan uuden näyttelijän palkinnon.
Jack Bristow
Taustaa
Myöhemmin Jack aloitti työt Sloanen alaisena terroristiorganisaatio Allianssin solussa SD-6:ssa, joka esitti olevansa osa CIA:ta. Hän oli yksi harvoista, jotka tiesivät totuuden. Jack työskenteli yhä CIA:lle ja toimi kaksoisagenttina tuhotakseen Allianssin. Kun Sydney kertoi Jackille saaneensa työtarjouksen SD-6:n peiteyritykseltä Credit Dauphine -pankista, Jack yritti kieltää Sydneytä ottamasta työtä vastaan, mutta ei voinut kääntää Sydneyn päätä.
Masanobu Andō
Andō on saanut paljon näyttelijäkokemusta sekä japanilaisista televisiodraamoista että elokuvista ja on näytellyt paljon erilaisia rooleja: henkisesti rajoittunutta nuorukaista elokuvissa Ao no jidai ja Innocent World, pankkiryöstäjää elokuvissa Supêsutoraberâzu ja Drive, tohtoria elokuvassa Satorare, ninjaa ja samuraita elokuvassa Red Shadow: Akakage ja ruumista elokuvassa Monday. Andō tunnetaan kuitenkin ehkä parhaiten sydämettömän psykopaattitappaja Kazuo Kiriyaman -roolista elokuvassa Battle Royale (2000). Andō näyttelee myös pienen budjetin Battle Royale -parodiaelokuvassa Tokyo 10+01 (2003).
Näyttelemisen lisäksi Andō on esiintynyt japanilaisten yhtiöiden, Pockyn, Toyotan ja NTT DoCoMon, mainoksissa.
Jack Bristow
Tuotantokausi 2
Irina päästää Sydneyn pakenemaan ja antautuu myöhemmin CIA:lle. Jack tapaa vaimonsa ensimmäistä kertaa vuosiin ja on yhä katkera tämän petturuudesta. Irina yrittää vakuutella perheelleen ja CIA:lle olevansa heidän puolellaan, mutta Jack ei suostu uskomaan naisen puheita. Myöhemmin Sydney saa tietää kuuluneensa Projekti Jouluun ja suuttuu isälleen, mutta lopulta he sopivat riitansa. CIA saa tuhottua Allianssin, ja Jack alkaa lopulta antamaan periksi vihalleen Irinaa kohtaan, mikä kuitenkin osoittautuu virheeksi, sillä Irina pettää CIA:n ja pakenee Sloanen avustuksella. Kauden lopussa Sydney katoaa ja häntä epäillään kuolleeksi, kunnes hänet löydetään ilman muistia kaksi vuotta myöhemmin Hongkongista.
Pirjo Hakala
Pirjo Helinä Hakala (s. 14. elokuuta 1943 Äänekoski) on entinen suomalainen yleisurheilija. Hän edusti Saarijärven Pullistusta.
Masanobu Andō
Vapaa-aikanaan Andō nauttii valokuvaamisesta ja shoppailusta.
Jack Bristow
Tuotantokausi 4
Paljastuu, että Jack oli tappanut Irinan, koska tämä oli palkannut miehen tappamaan Sydneyn. Tämä jälleen vahingoittaa heidän välejään, mutta he sopivat lopulta. Jack ja Sydney palkataan CIA:n salaiseen osastoon APO:on, jonka johdossa on edellisellä kaudella antautunut Sloane. Eräällä tehtävällä Jack altistuu radioaktiiviselle säteilylle, mutta salaa tämän muilta. Lopulta hän alkaa kokea pahoja oireita ja hallusinaatioita, mikä paljastuu myöhemmin muille. Jackin kuvitellessa elävänsä 80-luvulla, Sydney päättää esittää äitiään, jotta Jack paljastaisi tärkeän tiedon parannuskeinon löytämiseksi. Sydney saa kuulla, että Jack oli aikonut erota CIA:sta, jotta voisi olla parempi isä Sydneylle. Tämä vakuuttaa Sydneyn Jackin hyvyydestä ja hän antaa anteeksi tämän menneisyyden päätökset. Jack lopulta paranee.
Pirjo Hakala
Hakala edusti Suomea aikuisten maaotteluissa vuosina 1972–1975. Hän saavutti Kalevan kisoissa kultaa 200 metrin aitajuoksussa 1972, 1973 ja 1974. Hopeaa hän sai 100 metrin juoksussa 1971, 100 metrin aitajuoksussa ja viisiottelussa 1974 sekä 400 metrin aitajuoksussa 1975. Pronssia hän sai 80 metrin aitajuoksussa 1967, 100 metrin aitajuoksussa 1972, 100 metrin juoksussa 1973 ja pituushypyssä 1974.
Jack Bristow
Tuotantokausi 4
Kauden lopulla Jack saa tietää, että Irina on yhä elossa ja että hän oli tappanut vain hänen geneettisesti luodun kopionsa. Irina löydetään elossa sisarensa Elenan hallusta ja perhe tapaa jälleen. Irina auttaa APO:a ottamaan Elenan kiinni ja Jack päästää hänet pakenemaan sen sijaan että tämä olisi pidätetty.
Tuotantokausi 5
Jack saa tietää Sydneyn olevan raskaana. Vaughnia epäillään kaksoisagentiksi, mutta todellisuudessa mies oli salaa tutkinut hallitukseen soluttautunutta rikollisjärjestö Prophet 5:ä. Vaughn ammutaan myöhemmin, mutta oikeasti hän lavastaa kuolemansa Jackin ja Sydneyn avustuksella. Myöhemmin Irina palaa kuvioihin ja Sydney synnyttää tytön, Isabellen. Irina kuitenkin paljastuu olevan yhteistyössä Prophet 5:n kanssa ja pettää jälleen perheensä.
Sarjan lopulla Prophet 5:n mukaan lähtenyt Sloane yrittää toteuttaa Rambaldin viimeistä suunnitelmaa, mikä lähettää APO:n hänen peräänsä. Sloane ampuu Jackia ja kostoksi Sydney ampuu Sloanen. Vakavasti haavoittunut Jack käskee Sydneyn lähteä Irinan perään ja jättää jäähyväiset tyttärelleen. Viimeisillä voimillaan hän menee Sloanen luo, joka on herännyt henkiin Rambaldin loppupelin ansiosta. Jack uhraa itsensä räjäyttämällä maanalaisen luolan, jossa he ovat, jättäen Sloanen sinne loukkuun. Sarja päättyy, kun näytetään muutamia vuosia tulevaisuuteen, jossa Sydneyllä ja Vaughnilla on toinen lapsi, Jack.
Jääpallo (urheiluväline)
thumb|300px|Jääpallon kehittyminen korkista valmistetusta pallosta nykyiseen muotoonsa thumb|Moderneja jääpalloja Jääpallo on jääpallossa käytettävä pallo, jota on tarkoituksena saada maaliin voittaakseen ottelun. Ensimmäiset jääpallot valmistettiin korkista, mutta nykyisin pallot täytyy valmistaa muovista tai muusta hyväksytystä aineesta. Nykyisen jääpallon pinta on rosoinen. Nykyisin jääpalloja valmistaa muun muassa Jofa.
Väriltään jääpallo täytyy olla näkyvä, joten yleensä se on oranssi. Venäjällä jääpallot ovat kuitenkin yleensä violetteja. Puolentoista metrin korkeudesta pudotettuna hyväksytyn jääpallon täytyy pompata vähintään 15 ja enintään 30 senttimetriä. Pallo on halkaisijaltaan 63 millimetriä ja se painaa 60-65 grammaa.
Even Yehuda
Even Yehuda on vuonna 1932 perustettu kaupunki Israelin Keski-Israelin hallintoalueella. Sillä on oma kunnallisneuvostonsa. Sen asukasluku oli vuoden 2018 lopussa 13 700.
Maantiede
thumb|vasen|Sotamuistomerkki. Even Yehuda siajitsee Israelin keskiosassa noin seitsemän kilometrin päässä Netanyan kaupungista kaakkoon.
Historia
Benei Binyamin-seuran jäsenet perustivat Even Yehudan vuonna 1932. Nimensä se sai Eliezer Ben-Yehudan mukaan. Paikkakunnan kasvaessa siihen liitettiin myös viereiset Be’er Gannimin ja Tel Zurin kylät, sekä nuorisokylä Hadassim. Oman kunnallisneuvostonsa se sai vuonna 1950. Paikalliset saivat elinkeinonsa lähinnä sitrushedelmien kasvatuksella. Kylän kasvu taittui 1970-luvulla, mutta jom kippur -sotaa seurasi uusi siirtolaisaalto. Nykyisin esimerkiksi paikallisten tulotaso on Israelin keskivertoa korkeampi.
Väestö
Even Yehudan asukasluku oli vuoden 2018 lopussa 13 700. Vuonna 2002 vastaava lukema oli 8 480 ja vuonna 1968 4 000.
Rickard Wallin
Carl Rickard Wallin (s. 9. huhtikuuta 1980 Tukholma, Ruotsi) on ruotsalainen jääkiekkoilija, joka pelaa keskushyökkääjänä SHL-joukkue Färjestads BK:ssa. Hän toimii joukkueen kapteenina. Wallin on aiemmin pelannut myös yhteensä 79 NHL-ottelua tehopistein 8+11=19 ja kerännyt niissä 34 jäähyminuuttia. Hänen vahvuuksiinsa kuuluu pelintekeminen ja -lukeminen, ylivoimapelaaminen, luovuus ja kahden suunnan pelaaminen. Wallinin heikkouksiin kuuluu heiveröisyys, kulmaväännöt ja maalinedustapelaaminen. Hän hakee ajoittainen myös liian usein parempia maalintekopaikkoja ketjukavereilleen.
Seuraura
Wallin on Västerås IK:n kasvatti. Hän siirtyi sieltä kaudeksi 1997–1998 Färjestads BK:n J20-junioreihin. Wallin teki tehot 20+30=50, joilla hän voitti J20 SuperElitin syöttöpörssin ja jakoi pistepörssin voiton Malmö Redhawksin Henrik Malmströmin kanssa. Phoenix Coyotes varasi Wallinin kuudennella kierroksella 160. pelaajana NHL:n varaustilaisuudessa 1998.
Kaudella 1998–1999 Wallin voitti piste- ja syöttöpörssin toisen kerran tehoilla 20+32=52. Hän pelasi samalla kaudella myös viisi Elitserien-ottelua ilman tehopisteitä sekä neljä EHL-ottelua tehden yhden maalin. Wallin siirtyi kaudeksi 1999–2000 sarjatasoa alemmas HockeyAllsvenskaniin ja IF Troja-Ljungbyn riveihin. Hän oli tehoilla 15+22=37 joukkueen sisäisen pistepörssin kolmas. Kesäkuussa 2000 Phoenix Coyotes kauppasi Wallinin oikeaudet uuteen NHL-joukkueeseen Minnesota Wildiin. Kaupassa Coyotes sai Joe Juneaun. Hän palasi kaudeksi 2000–2001 Färjestadiin ja tulokaskausi Elitserienissä toi Wallinille 47 runkosarjaottelussa tehot 9+22=31. Hän oli ehdokkaana Elitserienin vuoden tulokkaaksi, mutta palkinto meni lopulta Timrå IK:n Henrik Zetterbergille. Keväällä 2001 Wallin voitti Elitserien-hopeaa. Hän voitti pudotuspelien maalipörssin 11 osumallaan. Kausi 2001–2002 Wallinilla päättyi Ruotsin-mestaruuteen. Hän oli tehoilla 12+31=43 Färjestadin toiseksi paras pistemies pistepörssivoittaja Ulf Söderströmin jälkeen ja sijoittui Elitserienin pistepörssissä seitsemänneksi.
Heinäkuussa 2002 Wallin teki kolmivuotisen tulokassopimuksen Minnesota Wildin kanssa. Hän pelasi kauden 2002–2003 lähes kokonaan AHL-joukkue Houston Aerosissa, jossa Wallin voitti Calder Cupin keväällä 2003. Hän pelasi kauden aikana myös neljä NHL-ottelua tehden yhden maalin. Kaudella 2003–2004 Wallin pelasi NHL:n puolella 15 ottelua tehoin 5+4=9. Kauden 2004–2005 Wallin pelasi kokonaan farmissa NHL:n työsulun vuoksi. Hän oli Aerosin neljänneksi paras pistemies tehoilla 12+31=43.
Wallin palasi kaudeksi 2005–2006 Färjestadiin, kun Minnesota Wild lainasi hänet vuodeksi joukkueeseen. Wallin oli tehoilla 11+19=30 Färjestadin neljänneksi paras pistemies ja voitti keväällä 2006 Ruotsin-mestaruuden. Kaudeksi 2006–2007 hän siirtyi Sveitsin Nationalliga A:n hallitsevaan mestariin HC Luganoon. Wallin oli tehoilla 14+35=49 joukkueen paras pistemies. Huhtikuussa 2007 hän teki kolmivuotisen sopimuksen Färjestadin kanssa. Joukkueen varakapteenina toiminut Wallin voitti kaudella 2007–2008 Färjestadin sisäisen pistepörssin tehoilla 17+23=40. Kaudella 2008–2009 hän teki Elitserienin yhden kauden piste-ennätyksensä tehoilla 18+27=45. Wallin oli taas Färjestadin paras pistemies ja hän sijoittui pistepörssissä kymmenenneksi. Joukkueen kapteenina toiminut Wallin voitti keväällä 2009 Ruotsin-mestaruuden kolmannen kerran urallaan. Hänet valittiin kauden päätteeksi Ruotsin tähdistökentälliseen.
Kaudeksi 2009–2010 Wallin palasi NHL:ään ja siirtyi yksivuotisella sopimuksella Toronto Maple Leafsiin. Hän teki siellä 60 ottelussa tehot 2+7=9. Wallin ei pelannut kauden aikana farmissa. Toukokuussa 2010 hän palasi peräti nelivuotisella sopimuksella Färjestadiin ja aloitti kauden 2010–2011 joukkueen kapteenina. Wallin johdatti joukkueen Ruotsin-mestaruuteen keväällä 2011. Hän jakoi tehoilla 4+9=13 pudotuspelien pistepörssin voiton joukkuetoverinsa Mikael Johanssonin kanssa. Kaudella 2011–2012 Wallin jakoi tehoilla 8+19=27 Färjestadin sisäisen pistepörssin toisen sijan Christian Berglundin kanssa. Hän oli kevään 2012 pudotuspeleissä joukkueen paras maalintekijä viidellä osumallaan.
Maajoukkueura
Wallin pelasi MM-kilpailuissa vuosina 2007, 2008, 2009, 2010 ja 2011. Hän toimi Ruotsin hopeaa voittaneen joukkueen kapteenina vuonna 2011. Vuosina 2009 ja 2010 Wallin voitti pronssia toimien molemmissa turnauksissa Ruotsin varakapteenina. Wallin voitti vuoden 2010 turnauksessa Ruotsin sisäisen syöttöpörssin viidellä syötöllään.
Wallin pelasi myös alle 20-vuotiaiden MM-kilpailuissa vuonna 2000 sekä alle 18-vuotiaiden EM-kilpailuissa vuonna 1998, jolloin hän voitti kultaa. Yhteensä Wallin on pelannut 42 juniorimaaottelua.
Genesis (Merikanto)
Genesis on Aarre Merikannon säveltämä teos sopraanosoololle, kuorolle ja orkesterille. Sanat ovat Toivo Lyyn. Teos sai toisen palkinnon Suomen Kulttuurirahaston kilpailussa vuonna 1956. Merikanto kuitenkin voitti myös ensimmäisen palkinnon teoksellaan Tuhma. Genesis jäi säveltäjän viimeiseksi suureksi työksi, ja hänen vaimonsa Evi Merikanto lainasi sen tekstiä päiväkirjamerkinnässään säveltäjän kuolinyönä.
Old Street
Old Street on katu Keski- ja Itä-Lontoossa. Se alkaa Goswell Roadin risteyksestä Islingtonissa ja jatkuu itään Hackneyn kaupunginosaan Shoreditch High Streetin ja Kingsland Roadin yhtymäkohtaan. Kadun pituus on noin 1,6 kilometriä.
Old Streetin metroasema sijaitsee City Roadin risteyksessä olevan vilkkaan liikenneympyrän kohdalla. Asema kuuluu Northern Line -metrolinjaan. Alueella toimivien tietotekniikkayritysten ansiosta liikenneympyrää ja sen lähiseutua kutsutaan joskus nimellä Silicon Roundabout.
Nets (Suomi)
Nets Denmark A/S, Suomen sivuliike (ent. Nets Oy ja Luottokunta Oy, ) on osakeyhtiö, jonka tuotteita ovat erilaiset korttimaksamisen palvelut. Yritys tarjoaa maksamisen ohjelmistoja pankeille, kaupoille ja yrityksille. Nets on osa tanskalaista Nets A/S -konsernia, jolla on toimintaa 12 maassa. Suomessa toimi aikaisemmin myös Nets Finland Oy, joka on keskittynyt maksupäätemyyntiin. Yhtiö työllistää kuudessa maassa noin 2 500 henkilöä. Nets Denmark A/S omistaa myös suomalaisen verkkomaksamiseen keskittyvästä yrityksen Paytrail.
Old Street
Varhaisimmat maininnat Old Streetistä ovat noin vuodelta 1200 ja vuodelta 1373 muodoissa Ealdestrate ja le Oldestrete. Paikalla on kulkenut tie jo mahdollisesti roomalaisaikana.
Nets (Suomi)
Historia Luottokuntana
Luottokunta perustettiin 1965 osuuskuntamuotoiseksi yhtiöksi. Se tarjosi maksamiseen liittyviä palveluita jäsenyrityksilleen ja kuluttajille vuosikymmenten ajan.
Luottokunta muutti nimensä Suomen Luotto-osuuskunnaksi ja myi koko liiketoimintansa (Luottokunta Oy) tanskalaiselle Nets Holdingille vuonna 2012. Luottokunta Oy:n nimeksi tuli 14. tammikuuta 2013 alkaen Nets Oy. .
Palvelut
Nets tarjoaa pankeille maksukorttien liikkeellelasku-, hallinnointi- ja prosessointipalveluja. Korttimaksuja vastaanottaville kauppiaille tarjotaan maksutapahtumien välitys- ja tilityspalveluja, maksupääteohjelmistoja sekä etä- ja itsepalvelumyynnin palveluja. Yritysasiakkaita autetaan muuttamaan prosessinsa paperittomaksi tarjoamalla sähköisiä sanomanvälitys-, raportointi- ja laskutuspalveluja.
Prepaid-liiketoiminta
Nets tiedotti joulukuussa 2013 solmineensa sopimuksen, jonka perusteella se myy niin sanotun prepaid-liiketoimintansa Edenredille. Kaupan myötä Lounasseteli-, Virikeseteli-, Lounaskortti- ja Virikekortti-liiketoiminnat siirtyvät ostajayhtiön haltuun. Kaupan oli tarkoitus olla loppuun saatettu tammikuun 2014 alussa.
Business Eurocard
Tammikuussa 2014 Nets ilmoitti sopineensa ruotsalaisen SEB Card -yhtiön kanssa Business Eurocard -liiketoimintaryhmän myynnistä. Kauppa saadaan yhtiön arvioiden mukaan valmiiksi huhtikuun 2014 alkuun mennessä. SEB Card on ruotsalaisen Skandinaviska Enskilda Bankenin tytäryhtiö.
Suomi-Kreikka yhdistysten liitto
Suomi-Kreikka yhdistysten liitto on vuonna 1980 perustettu ystävyysseura. Vuonna 2022 liittoon kuuluu 13 jäsenyhdistystä. Niillä on yhteensä noin 2 000 jäsentä. Liitto tuo erilaisia kulttuuritapahtumia Kreikasta, tiedottaa mahdollisimman kattavasti Kreikkaa koskevista tapahtumista perinteisen tiedotus- ja julkaisutoiminnan lisäksi sekä verkkosivuillaan että sosiaalista mediaa hyödyntäen, järjestää seminaareja ja kursseja nykyajan ja antiikin teemoista, edistää kreikan kielen ja antiikin kulttuurin opetusta sekä avustaa yhteydenpidossa Suomen ja Kreikan viranomaisiin. Liitto ylläpitää Arvo Allosen nimeä kantavaa stipendirahastoa, josta se jakaa sääntöjensä mukaisesti stipendejä tukemaan Kreikan kulttuuriin ja kieleen kohdistuvaa tutkimusta ja opiskelua.
Liiton kotipaikka on Helsinki.
Helsingin Suomi-Kreikka yhdistys
Helsingin Suomi-Kreikka yhdistys perustettiin vuonna 1957 ja sillä on noin 800 jäsentä. Yhdistyksen tarkoituksena on lisätä Kreikan maan ja kansan tuntemusta sekä levittää tietoa Kreikan tämän päivän ja antiikin kulttuurista, historiasta, yhteiskunnasta ja taloudesta. Yhdistys ylläpitää kurssitoimintaa. Kreikan kieltä opetetaan eri tasoisilla kielikursseilla ja kreikkalaisten kansantanssien kursseja järjestetään muutamia kertoja vuodessa. Jäsenistölle on tarjolla myös tilaisuuksia, joiden aiheina ovat mm. musiikki, tanssi, matkailu, kirjallisuus ja yhteiskunnalliset asiat. Tapahtumista tiedotetaan yhdistyksen Internet-sivulla sekä jäsenlehdessä, joka ilmestyy neljä kertaa vuodessa. Toiminta keskittyy yhdistyksen toimitiloihin.
Rahoitus
Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2020 ministeriö on myöntänyt Suomi-Kreikka yhdistysten liitolle yleisavustuksia valtakunnalliseen ystävyysseuratoimintaan seuraavasti:
Alamaailma-trilogia: Lakimies
Alamaailma-trilogia: Lakimies on Alamaailma-trilogian kolmas eli viimeinen sarja. Sen on ohjannut Petri Kotwica, käsikirjoittanut Marko Leino ja tuottanut Minna Virtanen ja Vertigo Production. Pääosaa, lakimies Tomas Mattilaa esittää Teijo Eloranta.
Tarina
Lakimies Tomas Mattila on elämäänsä turhautunut, nukkavieruinen ja viinaan menevä rikosasianajaja, joka on hoidellut huumerikollisten asioita kymmenen vuotta. Ennen tätä Mattila toimi yritysmaailmassa liikejuristina, mutta hänet irtisanottiin. Samassa rytäkässä lähti tytär, talo ja vaimo. Nyt Mattila taistelee entisen vaimonsa kanssa tyttären tapaamisoikeuksista. Mattila on täysin kyllästynyt työhönsä, omaan elämäänsä ja asiakkaisiinsa. Hän haluaisi eroon rikosmaailmasta, mutta sinnittelee eteenpäin. Mattilan toimistoon astelee eräänä päivänä kaunis nuori nainen, joka tekee Mattilalle uskomattoman työtarjouksen. Kyseenalaistamatta mitenkään houkuttelevaa tarjousta, Mattila uskoo onnensa kääntyneen ja uransa saaneen uuden aloituksen. Tomas Mattila raitistuu ja onkin kaikin puolin tyytyväinen elämäänsä, kunnes paljastuu, että hän ei tee laillisia sopimuksia, vaan auttaa ruotsalaista rikollisliigaa rahanpesussa. Mattila tajuaa tilanteensa liian myöhään eikä siitä ole enää ulospääsyä.
James Harrington
thumb|James Harrington James Harrington (joskus myös muodossa Harington; 3. tammikuuta 1611 – 11. syyskuuta 1677) oli englantilainen yläluokkainen kirjailija ja yhteiskuntatieteilijä, jonka tunnetuin teos on The Commonwealth of Oceana (1656). Teoksessa Harrington esittelee käsitystään parhaasta valtiomuodosta, jonka hänen mielestään on tasavalta.
Harrington kävi koulua Oxfordin yliopiston Trinity Collegessa vuodesta 1629. Hänen käsityksensä eri valtiomuodoista muodostui 1630-luvulla tehdyllä Euroopan-matkalla, jonka aikana hän innostui erityisesti Venetsian tasavallan hallintotavasta.
Harringtonin teokset
Teokset käsittelevät politiikkaa, lainsäädäntöä, valtiomuotoja ja tilastotiedettä.
Jamaikankyyhky
Jamaikankyyhky (Patagioenas caribaea) on Jamaikan kotoperäinen kyyhkylintu, jonka holotyypin Nikolaus Joseph von Jacquin kuvaili 1784. Yksi Pariisissa sijaitseva näyte on kuulemma kerätty Puerto Ricosta.
Isabel dos Santos
Isabel dos Santos (s. 20. huhtikuuta 1973 Baku, Neuvostoliitto ) on angolalainen sijoittaja ja miljardööri, joka on Afrikan rikkain nainen. Hän on koulutukseltaan sähköinsinööri. Dos Santos opiskeli 1990-luvun alkupuolella Lontoon King’s Collegessa. Maaliskuussa 2018 yhdysvaltalainen talousjulkaisu Forbes arvioi dos Santosin omistusten arvoksi 2,5 miljardia dollaria.
Perhe ja opiskelu
Dos Santosin isä on Angolan pitkäaikainen presidentti José Eduardo dos Santos ja äiti venäläis syntyinen Tatjana Kukanova. He tapasivat toisensa opiskeluaikoinaan Baku ssa, Neuvostoliitossa.
Angolan saatua itsenäisyyden 1975 Dos Santosit palasivat Angolaan. Isabel aloitti koulun Luandassa, mutta kävi koulua myös Lontoossa, mihin hänen äitinsä vei hänet eron jälkeen. Dos Santos kävi Britanniassa myös korkeakoulua ja valmistui 1995 King’s College Londonissa. Hän opiskeli siellä liiketaloutta ja sähkötekniikkaa.
Hän on ollut naimisissa vuodesta 2002 lähtien kongolaisen liikemiehen Sindika Dokolon kanssa.
Dos Santosilla on sekä Angolan että Venäjän kansalaisuus.
Bisnesura
Bisnesuransa dos Santos aloitti vuonna 1997, kun hänestä tuli luandalaisen ravintolan osakas. Dos Santosin ensimmäinen merkittävä yritys oli vuonna 1999 perustettu sijoitusyhtiö Trans-Atlantic Investment Services, jonka päämaja sijoitettiin Gibraltarille. Hän pystyi isänsä avustuksella hankkimaan 24,5 prosentin osuuden timanttiyrityksestä, joka myi afrikkalaisia timantteja ympäri maailmaa. Dos Santos siirsi omistuksensa kuitenkin jo seuraavana vuonna äidilleen veritimanteista syntyneen kansainvälisen kohun seurauksena.
Alankomaalaistaustainen Unitel sai vuonna 2000 oikeuden toimia Angolassa matkapuhelinoperaattorina. Unitel oli Angolan ensimmäinen matkapuhelinverkko, ja Isabel Dos Santos sai 25 prosenttia ainakin yritykseen osakkeista. Dos Santos ja portugalilaissyntyinen pankkiiri Fernando Teles avasivat 2005 Banco Internacional de Crediton, josta kasvoi nopeasti yksi Angolan suurimmista pankeista. Dos Santos ansaitsi sen omistuksillaan noin 160 miljoonaa dollaria vuodessa. Dos Santos osti myös seitsemän prosentin osuuden portugalilaisesta energiayritys Galp Energiasta ja lähes 19 prosentin osuuden Portugalin suurimmast apankista Banco BPI:sta.
Talouslehti Forbes arvioi dos Santosin omaisuuden arvoksi vuonna 2013 noin kolme miljardia Yhdysvaltain dollaria. Hän on samalla myös Afrikan ensimmäinen naismiljardööri. Angolalaiset sijoittajat ovat hänen johdollaan nousseet viime vuosien aikana Portugalin merkittävimpien pörssiyhtiöiden suurimmiksi omistajiksi. Dos Santos itse hankki 2015 osuuden portugalilaisesta sähkölaitevalmistaja Efacecista.
Presidenttinä ollessaan Dos Santosin isä nimitti kesäkuussa 2016 tyttärensä Angolan kansallisen öljy-yhtiö Sonangolin johtajaksi, mutta Angolan seuraava presidentti erotti hänet tästä tehtävästä jo joulukuussa 2017. Dos Santosin toimiessa yhtiön johtajana sen pankkitileiltä siirrettiin marraskuussa 2017 yhden päivän aikana kymmeniä miljoonia Yhdysvaltain dollareita tuntemattomalle vastaanottajalle Dubaihin. Yhtiön tileille jäi operaation jälkeen 309 dollaria. Forbesin mukaan presidenttikaudellaan dos Santosin isä myös siirsi tyttärelleen useiden angolalaisten yritysten, kuten pankkien ja tietoliikenneyritysten, osakkeita.
Talousrikossyyte
Dos Santosia vastaan nostettiin tammikuussa 2020 Angolassa talousrikossyyte, joka koskee valtiollisen öljy-yhtiön varallisuutta. Medialle vuotaneet sadattuhannet asiakirjat paljastivat, että hän oli kerännyt kahden miljardin dollarin omaisuutensa tekemällä tuottavia kauppoja epäilyttävissä olosuhteissa. Syytteet liittyivät muun muassa maakauppoihin, timanttibisnekseen sekä öljykauppoihin, joita hän teki isänsä ollessa presidenttinä. Häntä epäillään lahjonnasta ja hänen varojaan on myös jäädytetty. Dos Santos asuu Lontoossa, jossa hän omistaa useita kalliita kiinteistöjä. Dos Santosin mukaan häntä vastaan ​​esitetyt väitteet ovat tekaistuja ja Angolan hallitus on aloittanut noitavainon häntä kohtaan.
Bernard Marfan
thumb|right|Bernard Marfan Antoine Bernard-Jean Marfan (23. kesäkuuta 1858 – 1942) oli ranskalainen lastenlääkäri, jonka mukaan Marfanin oireyhtymä on nimetty.
Marfanista tuli pediatrian apulaisprofessori Pariisissa vuonna 1892. Hän erikoistui hoitamaan mm. kurkkumätään sairastuneita lapsia. Marfan nousi vastasyntyneiden hygienian professoriksi Pariisin yliopistossa ja toimi lääkärinä, kunnes vetäytyi eläkkeelle 1928.
Marfan tunnetaan nimikkosyndroomansa lisäksi keuhkotuberkuloosia käsitelleestä tutkimustyöstään. Marfanin oireyhtymän hän havaitsi ensimmäistä kertaa vuonna 1896 5-vuotiaalla tytöllä nimeltään Gabrielle. Ensimmäinen piirre, jonka Marfan hänessä havaitsi, olivat suhteettoman pitkät raajat.
Marfanille myönnettiin vuonna 1934 Britanniassa Kuninkaallisen lääketieteellisen yhteisön jäsenyys. Marfan harrasti myös musiikkia, kirjallisuutta ja muita taiteita. Hän kuoli 84-vuotiaana.
Sulfuryylikloridi
Sulfuryylikloridi eli sulfonyylikloridi (SO2Cl2) on rikin, hapen ja kloorin muodostama epäorgaaninen molekyyliyhdiste. Sulfuryylikloridia käytetään pääasiassa kloorausaineena orgaanisessa synteeissä.
Ominaisuudet
Sulfuryylikloridi on väritöntä hajultaan pistävää nestettä. Se ei liukene eikä sekoitu veteen, mutta hydrolysoituu melko hitaasti veden vaikutuksesta. Hydrolysoitumista nopeuttavat muun muassa aktiivihiili ja alumiinikloridi. Pieni määrä vettä hajottaa sulfuryylikloridin klooririkkihapoksi ja runsas vesimäärä rikki- ja suolahapoksi. Myös valo nopeuttaa hydrolyysiä.
Valmistus
Sulfuryylikloridia tuotetaan kloorin ja rikkidioksidin välisellä reaktiolla. Tyypillisesti tämä suoritetaan jäähdytetyssä teräksisessä reaktorissa, jossa on katalyyttinä aktiivihiiltä. Toinen vaihtoehto on johtaa nesteytettyyn rikkidioksidiin, johon on liuotettu katalyytiksi kamferia, kloorikaasua 0 °C lämpötilassa. Tuote puhdistetaan tislaamalla.
Käyttö
Sulfuryylikloridia käytetään orgaanisia molekyylejä kloorattaessa sulfonoitaessa tai liitettäessä niihin kloorisulfoniryhmiä. Sulfuryylikloridi on kloorausaineena kloridikaasuun nähden selektiivisempi ja reaktiot voidaan suorittaa miedommissa olosuhteissa esimerkiksi matalammissa lämpötiloissa lisäksi se nesteenä on helpommin käsiteltävissä. Klooraus tapahtuu radikaalimekanismilla. Reaktion initiaattorina käytetään tyypillisesti bentsoyyliperoksidia, joka synnyttää reaktiivisen sulfuryylikloridiradikaalin. Sivutuotteena radikaalin hajoamisessa muodostuu rikkidioksidia.
Sulfuryylikloridia käytetään myös eräissä litiumakuissa. Näissä akuissa on litiumkatodi ja elektrolyyttinä toimivat sulfuryylikloridiin liuotetut litiumsuolat. Sulfuryylikloridi pelkistyy anodilla rikkidioksidiksi ja kloridi-ioneiksi. Vastaavalla tavoin toimii akku, joissa käytetään tionyylikloridia, mutta siihen verratuna litium-sulfuryylikloridiakusta saadaan parempi energiatiheys ja vsuurempi virta. Näillä akuilla on kuitenkin käyttöä vain tietyissä erikoissovellutuksissa.
Time Machine
Time Machine voi tarkoittaa muun muassa seuraavia:
Ondougou
Ondougou on maalaiskunta Moptin alueen Bandiagaran piirissä Malissa. Sen keskuskylä Banakane sijaitsee Dogonin ylängöllä 70 kilometriä Bandiagarasta koilliseen. Kunnassa on 5 700 ja keskuskylässä 800 asukasta (vuonna 2009).
Maantiede
Ondougoun kunta rajoittuu etelässä Bandiagaran piirin Sanghanin, lännessä Ségué Irén ja pohjoisessa Métoumoun sekä idässä Koron piirin Bamban kuntiin.
Maisemaa leimaavat kalliorinteet ja laaksot. Kasvillisuus on ihmisen toiminnasta kärsinyttä heinäsavannia, jolla kasvaa puita ja pensaita. Pysyviä vesistöjä ei ole. Seutu kuuluu Sahelin vyöhykkeeseen.
Asutus
Kuntaan kuuluu kymmenen (tai yhdeksän ) kylää ja kolme pikkukylää. Yli tuhannen asukkaan kyliä ovat Guinékanda ja Ondougou-Da. Virallinen keskuspaikka on Banakane, mutta kaikki toiminnot ovat keskittyneet helpommin kuljettavaan Ondougou-Dan kylään. Suurin osa asukkaista on dogoneja.
Liikenne, elinkeinot ja palvelut
Ondougou-Dasta on hyväkuntoinen tieyhteys Ségué Irén kunnan Ningariin. Muiden kylien yhteydet ovat heikot. Yleisimmät liikennevälineet ovat moottoripyörä, hevoskärryt ja polkupyörä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio ja durra. Niiden ohella kasvatetaan maapapua, seesamia, lehmänpapua ja vihanneksia. Kotieläimiä ovat naudat, lampaat, vuohet, aasit ja muutamat hevoset. Lisäksi tuotetaan puutavaraa ja hiiltä sekä harjoitetaan keräilyä, käsityöammatteja ja kaupankäyntiä. Kunnassa ei ole varsinaista toria, vaan kaupankäynti suuntautuu Ningariin ja Moriin.
Kunnassa toimii kaksi alakoulua, yläkoulu, kaksi koulutus- ja kehittämiskeskusta (CED) ja neljä koraanikoulua. Ondougou-Dassa on terveyskeskus. Vesihuolto käsittää kaivoja, porakaivoja, vesiposteja ja Indellin patoaltaan. Muita palveluja ovat joukko kauppoja, kolme hirssimyllyä ja kaksi viljavarastoa.
Matkailu
Matkailu kuntaan on vähäistä eikä varsinaisia matkailupalveluja ole.
Yoshida Shōin
Yoshida Shōin oli japanilainen oppinut, poliittinen filosofi ja sotataktiikan opettaja. Hänet tunnetaan vallankumouksellisena ajattelijana sekä useiden myöhemmin Japanissa valtaan nousseiden henkilöiden opettajana. Hän oli myös yksi Japanissa vaikuttaneen sonnō jōi -aatteen johtajista.
Varhainen elämä
Yoshida syntyi lähellä Hagia sijainneessa Matsumoton kylässä Chōshūn hanissa 1830. Hänen isänsä oli Hagi-klaanin samurai Yurinosuke Sugi. Shōin adoptoitiin Yoshidan sukuun ja hän nousi perheen päämieheksi ollessaan kolme. Hän aloitti koulun ollessaan viiden, siirtyi korkeakouluun kahdeksanvuotiaana, jossa hän ryhtyi opettamaan muita täytettyään yhdeksän. Pian hän saavutti taidoillaan Chōshūn daimion arvostuksen. Yoshida sai ensimmäiset vaikutteensa Aizawa Seishisain kirjoituksista kun hän kaksikymmentävuotiaana sai luvan matkustaa Kyūshūlle. Samalla matkalla hän tapasi hollantilaisia merimiehiä ja kotiin palattuaan hän kirjoitti daimiolleen ensimmäisen kirjelmänsä Japanin koulutuksen ja sotataitojen kehittämisen tärkeydestä.
Vuonna 1851 Yoshida matkusti daimionsa seurueessa sankin kōtai -järjestelmän asettamien vaatimusten mukaisesti Edoon, jossa hän ryhtyi opiskelemaan Sakuma Shōzanin alaisuudessa. Sakumalta hän oppi, etteivät perinteiset japanilaiset sotataidot olleet vertailukykyisiä Japaniin saapuneiden ulkomaalaisten mukanaan tuoman teknologian kanssa, eikä Japani olisi silloisella kehitystasollaan kykenevä heitä karkottamaan. Yoshida opiskeli rangakua tavoitteenaan modernisoida Japani ja sen sotajoukot maan vahvistamiseksi. Yoshida oli päättänyt nähdä enemmän Japania ja lähti matkustamaan ilman poistumislupaa Edosta. Hän vieraili Mitossa, Sadon saarella sekä Ezossa, joista Mitossa hän tapasi useita oppineita kuten Aizawa Seishisain. Edoon palattuaan Yoshida vangittiin luvattoman poistumisensa vuoksi Hagiin. Lisäksi hänen nimensä poistettiin samurailuettelosta ja hän menetti aikaisemmin myönnetyn pienen stipendinsä. Yoshida oli jo tuolloin ehtinyt kerätä itselleen mainetta ja rangaistus oli tästä syystä pieni. Lisäksi hänelle annettiin kymmenen vuotta aikaa opiskella haluamassaan paikassa. Yoshida palasi Sakuman oppilaaksi Edoon.